CONCURS FOTOGRÀFIC ""PHOTOSEDE SANT FERRAN 40""DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3284)
  + [Valencià](/va/acuerdo/3284)






Selector de idioma

Leer

* [Español](/es/acuerdo/3284)
* [Valencià](/va/acuerdo/3284)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONCURS FOTOGRÀFIC ""PHOTOSEDE SANT FERRAN 40""DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===================================================================================================================================

Secretaria General

Butlletí Oficial Universitat d'Alacant





CONCURS FOTOGRÀFIC ""PHOTOSEDE SANT FERRAN 40""DE LA UNIVERSITAT D'ALACANT

Data d'aprovació
:   07/07/2015

Data de publicació
:   07/07/2015

Òrgan competent
:   Vicerector de Cultura, Esports i Politítica Lingüística

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3284.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3284)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3284)
  + [Compartir acuerdo en 

    X](https://twitter.com/intent/tweet?via=UA_Universidad&text=CONCURS FOTOGRÀFIC ""PHOTOSEDE SANT FERRAN 40""DE LA UNIVERSITAT D'ALACANT&url=https://www.boua.ua.es/va/acuerdo/3284)

**Títol:** CONCURS FOTOGRÀFIC ""PHOTOSEDE SANT FERRAN 40""DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Cultura, Esports i Politítica Lingüística

**Data d'aprovació:** dimarts, 7 de juliol de 2015

CONCURS FOTOGRÀFIC “PHOTOSEDE SANT FERRAN 40”

DE LA UNIVERSITAT D’ALACANT

BASES

El Vicerectorat de Cultura, Esports i Política Lingüística de la Universitat d’Alacant convoca el concurs fotogràfic titulat PhotoSede Sant Ferran amb motiu dels Cursos d’Estiu Rafael Altamira de la Universitat d’Alacant i altres activitats culturals que es faran a la Seu Universitària de Sant Ferran 40.

La finalitat del concurs serà l’exposició permanent de les fotos seleccionades.

1. TEMÀTICA

Les fotografies o composicions fotogràfiques presentades al concurs tindran com a temàtica la Seu Universitària Sant Ferran 40. Les fotografies mostraran imatges interiors i exteriors de la Seu sense pertorbar el funcionament de les activitats pròpies de la institució. A aquest efecte, es facilitarà l’entrada a l’edifici.

S’haurà de justificar degudament l’autorització de les persones que apareixen en la imatge. En cas que la fotografia siga seleccionada, es podrà requerir a l’autor o l’autora els permisos corresponents.

2. PARTICIPANTS

Podran participar totes les persones majors de 18 anys de qualsevol nacionalitat i país de residència.

3. TÈCNICA/REQUISITS

Cada concursant presentarà un màxim de dos fotografies o composicions fotogràfiques. Hauran de ser originals i inèdites, i no haver sigut presentades o premiades en altres concursos o exposicions. El jurat desestimarà qualsevol obra composta per elements que no siguen originals i que puguen ser copiats de qualsevol base de dades gràfiques. La tècnica serà lliure, tenint en compte que les fotografies hauran de ser reproduïdes posteriorment en suports i materials diferents. La grandària de la fotografia serà entre 3 i 5 megapíxels en jpg. La fotografia es presentarà a color o en blanc i negre.

Se seleccionarà una única fotografia per autor o autora.

4. FORMA DE PRESENTACIÓ

La presentació de les obres es farà de forma electrònica a través del formulari habilitat en la pàgina web de la Seu Universitària Ciutat d’Alacant:

<http://s.ua.es/-IXG>

Els seran sol·licitades les dades següents: nom i cognoms de l’autora o autor, telèfon, correu electrònic, pseudònim, títol o lema de l’obra, explicació de l’obra o obres i arxius amb l’obra o obres adjuntes. Les dades personals quedaran ocultes i no es coneixeran fins després de la resolució del jurat.

Els arxius presentats no podran excedir els 5 Mb per cada arxiu i el nom dels fitxers no ha de contenir cap dada personal que permeta identificar els participants.

El nom dels fitxers ha de constar de pseudònim triat, foto1 o foto2 (depenent de si es tracta de l’obra 1 o l’obra 2 presentada) i bn o c (depenent de si l’obra és en blanc i negre o a color). Tot això separat per guions baixos de manera que quede estructurat de la manera següent:

Ex.: Pseudònim\_foto1\_c (exemple per a la presentació de l’obra 1 a color)

Les dades dels participants seran demanats únicament per al registre de les obres presentades i als efectes de comunicació amb els mateixos. Els dades de caràcter personal que es demanen formaran part del fitxer de la Universitat d’Alacant.

El responsable del fitxer és el Gerent de la Universitat d’Alacant.

Els drets d’accés, rectificació, cancel·lació i oposició al tractament de les dades es podran exercir davant de la Gerència de la Universitat, per mitjà de sol·licitud amb fotocòpia de document d’identitat, presentada en el Registre General de la Universitat d’Alacant, o a través dels mitjans que estableix l’art. 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

5. TERMINI DE LLIURAMENT

El termini per a presentar els treballs finalitza a les 00.00 del dia 31 d’agost de 2015.

6. JURAT

El Jurat estarà format per:

El rector o persona en qui delegue.

El vicerector de Cultura, Esports i Política Lingüística o persona en qui delegue.

La directora de la Seu Universitària Ciutat d’Alacant.

La coordinadora de Música i Exposicions en la Seu Universitària Ciutat d’Alacant.

Tres membres designats per l’Associació Escriptors de Llums.

7. PREMIS

La decisió del concurs es farà pública en el mes de setembre a través de la pàgina web:

<http://s.ua.es/-IXG>

Es concediran tres premis per un valor de 250 € cadascun a les tres millors fotografies.

La dotació econòmica està consignada en el pressupost del capítol quatre de la Seu Universitària Ciutat d’Alacant.

Les 25 fotografies finalistes seleccionades pel Jurat formaran part de l’exposició permanent.

Amb la resta de les imatges seleccionades pel jurat, fins a un màxim de 100, se’ls podrà donar altres usos posteriors.

La impressió i emmarcat d’aquestes serà a càrrec de la Seu Universitària Ciutat d’Alacant.

El jurat podrà declarar desert el concurs. Les decisions del jurat són inapel·lables.

8. LLIURAMENT DE PREMIS

El lliurament de premis es farà en un acte públic a la Seu Universitària Ciutat d’Alacant que s’anunciarà amb prou antelació.

9. DRETS DE REPRODUCCIÓ/PROPIETAT

La propietat de les fotografies seleccionades fins a un màxim de 100 serà cedida a la Universitat d’Alacant que es reserva el dret de reproducció per mitjà dels formats i a través dels mitjans que considere oportuns.

La Universitat d’Alacant es reserva el dret de retocar les fotografies amb la finalitat d’optimitzar-les per a la posterior impressió d’aquestes.

10. ACCEPTACIÓ DE LES BASES

La participació en aquest concurs suposa l’acceptació de les seues bases.

11. OBSERVACIONS FINALS

Qualsevol cas no previst en aquestes bases serà resolt pel jurat.

Alacant, 7 de juliol de 2015

El Vicerector de Cultura, Esports i Política Lingüística

Carles Cortés Orts.





[Carretera Sant Vicent del Raspeig s/n  
03681 Sant Vicent del Raspeig - Alacant  
 Tel. 64 700 8491 - Fax 29 328 3638](https://www.google.es/maps/@26.805016,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12622&trk=tyah&trkInfo=tarId%2N0451778975699%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)